Óáþreifanlegur menningararfur

Óáþreifanlegur menningararfur er hugtak sem UNESCO notar yfir hefðir, siði, listræna tjáningu, hefðbundna þekkingu og færni, sem eru hluti af menningararfi tiltekins hóps og ganga frá kynslóð til kynslóðar. Rætur hugtaksins liggja í lögum í Japan og Suður-Kóreu um varðveislu hefðbundinnar þekkingar og handverks, en áður höfðu bæði UNESCO og Alþjóðahugverkastofnunin lengi rætt um varðveislu alþýðumenningar. Óáþreifanlegur menningararfur er skilgreindur í sérstökum alþjóðasáttmála sem var samþykktur af aðildarríkjum UNESCO árið 2003. Samningurinn kveður á um gerð yfirlitsskrár yfir óáþreifanlegan menningararf mannkyns þar sem ríki geta tilnefnt tiltekna siði, venjur og handverk, á sama hátt og gert er við áþreifanlegar minjar á Heimsminjaskrá UNESCO.

 Tilvísanir 

Flokkur:Menningararfur
Flokkur:UNESCO